**Ministru kabineta noteikumu projekta**

**„Grozījumi Ministru kabineta 2014. gada 25. novembra noteikumos**

**Nr.727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2014. gada 25. novembra noteikumos Nr. 727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” (turpmāk – darbības programma) īstenošanas noteikumi”” (turpmāk – Noteikumu projekts) izstrādes mērķis ir nodrošināt Eiropas Atbalsta fonda vistrūcīgākajām personām (turpmāk - Fonds) atbalsta nepārtrauktību un sasniedzamību Covid -19 izplatības laikā:* ieviešot attālinātu pieeju Fonda atbalsta nodrošināšanā;
* atbalstot drošas vides izveidi, tostarp individuālās aizsardzības līdzekļu izmantošanu Fonda vadībā un īstenošanā iesaistītajiem;
* veicot izmaiņas izdevumu attiecināmības nosacījumos Covid-19 izplatības, ar to saistītās krīzes un tās seku likvidēšanas laikā.
 |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts saistībā ar1.1. Pasaules Veselības organizācijas 2020. gada 11. marta paziņojumu par to, ka koronavīrusa izraisītā slimība (Covid-19) ir sasniegusi pandēmijas apmērus un Ministru kabineta 2020. gada 12. martā izsludināto ārkārtēju situāciju valstī[[1]](#footnote-1);1.2. 2020. gada 23. aprīlī pieņemto Eiropas Parlamenta un Padomes regulu (ES) 2020/559, ar ko Regulu (ES) 223/2014 groza attiecībā uz īpašu pasākumu ieviešanu Covid-19 uzliesmojuma risināšanai;1.3. pēc Labklājības ministrijas uz darbības programmas ieviešanas atsevišķu gadījumu izvērtējuma balstītas iniciatīvas, kuras nozīmība palielinājusies Covid-19 izplatības laikā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas mērķis ir – mazināt pārtikas un pamata materiālo nenodrošinātību, vienlaikus mazinot vistrūcīgāko iedzīvotāju sociālo atstumtību.Labklājības ministrija kā Fonda vadošā iestāde atbild par Fonda nefinansiāla atbalsta un sociālās iekļaušanas papildpasākumu nodrošināšanu trūcīgām, krīzes situācijā nonākušām ģimenēm (personām), kā arī maznodrošinātām ģimenēm (personām), kuru ienākumi personai nepārsniedz 242 *euro* (turpmāk – atbalsta saņēmēji) visā valstī. Latvijā Fonda atbalstu (pārtiku un pamata materiālo palīdzību) no 2015. gada līdz 2019. gadam ikgadēji saņēma vidēji 67,2 tūkst. unikālo atbalsta saņēmēju.Covid-19 izplatība atbalsta saņēmējiem, kas ir visneaizsargātākās sabiedrības daļa, rada īpašus riskus. Palielinās krīzes situācijā nonākušu personu skaits. Prognozēts, ka unikālo Fonda atbalsta saņēmēju skaits 2020. gadā sasniegs 90 tūkstošus. Nepieciešami pasākumi šo personu aizsardzībai, maksimāli ierobežojot risku tām inficēties, vienlaikus nodrošinot, ka Fonda atbalsts ir sasniedzams un netiek pārtraukts.**2.1.** Ieviešot attālinātu pieeju, Fonda atbalsta nodrošināšanā,Noteikumu projekts paredz papildināt spēkā esošajos Ministru kabineta noteikumos (28. un 29. punkts) noteikto par personu tiešu iesaisti atbalsta saņemšanā (sociālā dienesta izsniegtas rakstiskas izziņas uzrādīšanu, atbalsta komplektu izsniegšanu izziņā norādītajai personai) un izsniegtā atbalsta komplektu uzskaites nodrošināšanu, izziņā veicot atzīmi, ar iespēju pēc personas pieprasījuma informāciju par sociālā dienesta sagatavoto izziņu saņemt attālināti.Kā arī pieļauj atbalsta komplektu saņemšanu un nogādāšanu līdz personas dzīvesvietai arī atbalsta saņēmēja vai pašvaldības nozīmētam pārstāvim, par to informējot komplektu izdales vietu. Minētajā gadījumā partnerorganizācija nodrošina atsevišķu uzskaiti (Noteikumu projekta 3. un 13. punkts). Saistībā ar normatīvajā regulējumā[[2]](#footnote-2) noteikto par trūcīgas un maznodrošinātas ģimenes izziņas derīguma termiņa automātisku pagarināšana līdz mēnesim pēc ārkārtējās situācijas beigām, Noteikumu projekts papildināts ar nosacījumu par kopējam termiņam atbilstošu atbalsta komplektu apjomu (Noteikumu projekta 13 punkts).**2.2.** Atbalstot drošas vides izveidi, tostarp epidemioloģiskās drošības pasākumu organizēšanu, individuālās aizsardzības līdzekļu izmantošanu un citu pasākumu nodrošināšanu Fonda vadībā un īstenošanā iesaistītajiem,Noteikumu projekts papildus spēkā esošajos Ministru kabineta noteikumos noteiktajam par tiesībām pārtikas preču un pamata materiālās palīdzības preču iegādei un izdalei atbalsta saņēmējiem, un Fonda vadības un kontroles nodrošināšanai, paredz Fonda finansējuma saņemšanu arī par partnerorganizācijām paredzēto individuālo aizsardzības līdzekļu un materiālu (piemēram, sejas maska, cimdi, dezinfekcijas līdzeklis u.c.) nodrošināšanu (Noteikumu projekta 1. un 2. punkts). **2**.**3.** Veicot izmaiņas izdevumu attiecināmības nosacījumos Covid-19 izplatības, ar to saistītās krīzes un tās seku likvidēšanas laikā, Noteikumu projekts papildus spēkā esošajos Ministru kabineta noteikumos noteiktajam par izmaksu attiecināmību no Fonda, 1) nosaka papildu šādas tiešās attiecināmās izmaksas:- izmaksas par partnerorganizācijām paredzētajiem individuālās aizsardzības līdzekļiem un materiāliem;- finansējuma saņēmēja norēķini par pārtikas un pamata materiālo palīdzību, izmantojot kuponus vai kartes;- tehniskās palīdzības izmaksas:* individuālo aizsardzības līdzekļu un materiālu drošas vides nodrošināšanai iegādei;
* par datu ieguves paplašināšanu no sociālās palīdzības administrēšanas lietojumprogrammas SOPA par Fonda atbalsta saņēmējiem - personām, par kurām izsniegta izziņa, kas apliecina, ka ģimene (persona) ir nonākusi krīzes situācijā;

Līdz šim sociālās palīdzības administrēšanas lietojumprogrammā SOPA, pašvaldību griezumā, tiek uzkrāti dati par personu, kurām piešķirts trūcīgas personas vai maznodrošinātas personas statuss skaitu. Par personu, par kurām izsniegta izziņa, kas apliecina, ka ģimene (persona) ir nonākusi krīzes situācijā, kas atbilst Fonda nosacījumiem, skaitu dati netiek atspoguļoti. Lai nodrošinātu pilnīgu datu uzskaiti un atspoguļošanu, ir pilnveidota sociālās palīdzības administrēšanas lietojumprogrammā SOPA esošā Fonda tehniskās palīdzības finansējuma ietvaros.* par tām darbībām, kas tika pārtrauktas, vai nevar tikt turpinātas Covid-19 izplatības dēļ. Minēto darbību pārtraukšana izriet no 2014. gada 11. marta Eiropas Parlamenta un Padomes regulas (ES) 223/2014 par Eiropas atbalsta fondu vistrūcīgākajām personām 26 b) apakšpunkta. (Noteikumu projekta 6. – 10. un 13. punkts)

2) nosaka papildu netiešās attiecināmās izmaksaspar atbalsta komplektu uzglabāšanas un izdalīšanas administrēšanu un papildpasākumu īstenošanu drošā vidē (Noteikumu projekta 11. punkts);3) paredz nosacījumu par izdevumu par Covid–19 izplatības seku mazināšanas pasākumiem attiecināmību no 2020. gada 1. februāra. Minēto darbību pārtraukšana izriet no 2014. gada 11. marta Eiropas Parlamenta un Padomes regulas (ES) 223/2014 par Eiropas atbalsta fondu vistrūcīgākajām personām 22. panta 4.daļa. (Noteikumu projekta 12. punkts).2.4. Citi precizējumiĪstenojot darbības programmas mērķi un uz atsevišķu gadījumu izvērtējuma balstītas iniciatīvas, kuras nozīmība palielinājusies Covid-19 izplatības laikā, Noteikumu projektā iekļauts:* papildinājums, kas nosaka iespēju ģimenēm ar bērniem vecumā no pieciem līdz 10 gadiem (ieskaitot) vai vecumā no 11 līdz 16 gadiem (ieskaitot), izņēmuma gadījumā pēc ģimenes izvēles saņemt vienu no individuālo mācību piederumu komplektiem atbilstoši klasei (sākumskolā vai pamatskolā), kuru skolēns apmeklē (Noteikumu projekta 4. punkts);
* papildinājums, kas nosaka iespēju atvērt papildus komplektu un gatavo maltīšu izsniegšanas vietas arī tajās teritorijās, kur šāds atbalsts jau ir daļēji nodrošināts. (Noteikumu 5. punkts).
 |
| 3. | Projekta izstrādē iesaistītās institūcijas un publiskas personas kapitālsabiedrības | Sabiedrības integrācijas fonds |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās mērķgrupas:1. ģimenes (personas), kuras
* atzītas par trūcīgām;
* atzītas par maznodrošinātām un atbilstošām Fonda atbalsta saņemšanai;
* nonākušas krīzes situācijā;
1. pašvaldību sociālie dienesti, kuri izsniedz izziņu par trūcīgas ģimenes (personas) statusu, maznodrošinātas ģimenes (personas) statusu un atbilstību Fonda atbalsta saņemšanai vai krīzes situāciju;
2. nevalstiskas un reliģiskas organizācijas pašvaldības vai pašvaldību iestādes, kuras ir partnerorganizācijas.
 |
|  |  | Netiešā mērķgrupa – pārtikas vai pamata materiālās palīdzības preču piegādātāji, kuri izvēlēti atbilstoši publisko iepirkumu normatīvam regulējumam. |
| 2.  | Tiesiskā regulējuma ietekme uz tautsaimniecību un administratīvo slogu | Tiesiskais regulējums neparedz tiešu ietekmi uz tautsaimniecību, bet tas saistīts ar ieguldījumiem nabadzības mazināšanas un sociālās iekļaušanas jomā.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Nav |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Nav |
| Citas starptautiskās saistības | Nav |
| Cita informācija | Nav |

|  |
| --- |
| **1.tabula** **Tiesību akta projekta atbilstība ES tiesību aktiem** |
| 2014. gada 11. marta Eiropas Parlamenta un Padomes regulas (ES) 223/2014 par Eiropas atbalsta fondu vistrūcīgākajām personām un 2020. gada 23. aprīļa Eiropas Parlamenta un Padomes regulas (ES) 2020/559, ar ko Regulu (ES) 223/2014 groza attiecībā uz īpašu pasākumu ieviešanu Covid-19 uzliesmojuma risināšanai normas pārņemtas Eiropas atbalsta fonda vistrūcīgākajām personām 2014.-2020. gada plānošanas perioda vadības likumā |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija, Sabiedrības integrācijas fonds |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz funkciju paplašināšanu vai sašaurināšanu, kā arī neietekmē pieejamos cilvēkresursus, neparedz veidot jaunas institūcijas vai reorganizēt esošās. |
| 3. | Cita informācija | Noteikumu projekts tiks īstenots Sabiedrības integrācijas fonda esošo līdzekļu ietvaros |

|  |  |
| --- | --- |
| Labklājības ministre | R.Petraviča |

18.05.2020 10:57.

1377

I.Latviete Tāl.67201653, Ilze.Latviete@lm.gov.lv

L.Grafa Tāl.67021679, Lauma.Grafa@lm.gov.lv

1. Ministru kabineta 2020.gada 12.marta rīkojums Nr.103 “Par ārkārtējās situācijas izsludināšanu” <https://likumi.lv/ta/id/313191-par-arkartejas-situacijas-izsludinasanu> [↑](#footnote-ref-1)
2. Sociālo pakalpojumu un sociālās palīdzības likuma pārejas noteikumu 36.punkts [↑](#footnote-ref-2)